 Guddoomiyaha gobolka Banaadir ahna duqa Muqdisho Mudane Xasan Maxamed Xuseen Muungaab oo ay wehliyaan masuuliyiin ka tirsan maamulka gobolka ayaa howlo kormeer ah ku tegay dhul ay leedahay dowladda oo ku yaala duleedka Muqdisho, isla markaana uu maamulka gobolku uu dib u dejin ugu sameeyay qoysas dhawaan laga soo raray xarumaha dowladda ee danta guud oo muddo 24 sano ka badan ay deganaayeen. 